Øvre Flintelva

Øvre Flintelva (nordsamisk: Álljeveaijohka eller Álljeveadji) er ei elv i Vadsø kommune i Finnmark. Den er ei sideelv til Jakobselva og munner ut i denne 20 kilometer nord-nordvest for Vestre Jakobselv. Øvre Flintelva har utspring på vestsida av Falkfjellet og renner i hovedsakelig vestlig retning. Underveis tar den opp en rekke mindre sideelver, hvorav Golggotjohka og Guorrojohka er de største. I nedre del går elva i en slak bue rundt Urdfjellet til den løper sammen med Jakobselva på vestsida av fjellet. Øvre Flintelva er 26,2 kilometer lang.

Jakobselvvassdraget ble i 1973 vernet mot kraftutbygging i Verneplan I for vassdrag. Med unntak av munningen ligger hele nedbørfeltet innenfor Varangerhalvøya nasjonalpark, som ble opprettet i 2006.

 Referanser 

Kategori:Elver i Vadsø
Kategori:Jakobselvvassdraget (Vadsø)